ครีม-พีช-สอง ตบเท้าลงชิงชัย ศึกขนไก่ออล ไทยแลนด์ 2016
ศึกแบดมินตันรายการใหญ่แห่งปี เอสซีจี ออล ไทยแลนด์ แชมเปียนชิพ 2016 หรือแบดมินตันชิงชนะเลิศแห่งประเทศไทยประจำปี 2559 สุดคึกคัก พร้อมเปิดฉากชิงชัยในระหว่างวันที่ 28 พ.ย.-3 ธ.ค.2559 ที่ศูนย์ฝึกแบดมินตัน และวิทยาศาสตร์การกีฬา สนง.ทรัพย์สินฯ ถ.นางลิ้นจี่ ซอย 3 กรุงเทพฯ โดยจะมี เจ้าสอง ทรงศักดิ์ แสนสมบูรณ์สุข น้องพีช พรทิพย์ บูรณะประเสริฐสุข และ น้องครีม บุศนันทน์ อึ๊งบำรุงพันธุ์ นำทัพล่าแชมป์ ช่อง 3 SD ถ่ายทอดสด รอบชิงชนะเลิศ,เอสซีจีร่วมกับสำนักงานทรัพย์สินส่วนพระมหากษัตริย์ และสมาคมกีฬาแบดมินตันแห่งประเทศไทยฯ เตรียมจัดการแข่งขันแบดมินตันรายการใหญ่แห่งปี เอสซีจี ออลไทยแลนด์ แชมเปียนชิพ 2016 หรือแบดมินตันชิงชนะเลิศแห่งประเทศไทย ประจำปี 2559 ชิงถ้วยพระราชทานพระบาทสมเด็จพระปรมินทร มหาภูมิพลอดุลยเดช และสมเด็จพระนางเจ้าฯ พระบรมราชินีนาถ ในพระบาทสมเด็จพระปรมินทร มหาภูมิพลอดุลยเดช พร้อมเงินรางวัล 1,000,000 บาท ในระหว่างวันที่ 28 พ.ย.-3 ธ.ค.2559 ที่ศูนย์ฝึกแบดมินตัน และวิทยาศาสตร์การกีฬา สนง.ทรัพย์สินฯ ถ.นางลิ้นจี่ ซอย 3 กรุงเทพฯ โดยรายการดังกล่าวเป็นการรวมตัวของนักตบลูกขนไก่ชั้นนำระดับแนวหน้าของเมืองไทยในทุกประเภทเข้าร่วมการแข่งขันเพื่อประชันฝีไม้ลายมือ ชิงสุดยอดแชมป์ของเมืองไทยประจำปี 2559,สำหรับไฮไลต์การแข่งขันในปีนี้แฟนๆ กีฬาชาวไทยจะได้ร่วมชมร่วมเชียร์เหล่าซุปเปอร์สตาร์นักตบลูกขนไก่อย่างใกล้ชิดกันอีกครั้ง แม้ในปีนี้จะไม่มีชื่อของนักตบขวัญใจชาวไทยตลอดกาลอย่าง บุญศักดิ์ พลสนะ แชมป์ 13 สมัย ลงแข่งขัน แต่ทว่ายังมี เจ้าสอง จ.ท.ทนงศักดิ์ แสนสมบูรณ์สุข จากทหารอากาศ ดีกรีแชมป์ชายเดี่ยวซีเกมส์ ครั้งที่ 28 และแชมป์เดนมาร์ก ซุปเปอร์ซีรีส์ พรีเมียร์ 2016 ล่าสุด เมื่อปลาย ต.ค.ที่ผ่านมา ลงสร้างสีสันอีกครั้ง โดยปีนี้เป็นมือวางอันดับ 1 ของรายการ รอบแรกจะเปิดสนามพบกับสรวิศ พิจิตรพลากาศ จากแอดเฟิร์ส ในวันที่ 30 พ.ย. เวลา 10.00 น.,เช่นเดียวกับ เจ้าเพชร โฆษิต เพชรประดับ มือวางอันดับ 2 ของรายการจากศูนย์ฝึกแบดมินตันเชียงใหม่ ดีกรีรองแชมป์เก่าปีที่แล้วไม่พลาดลงแข่งขัน โดยจะเปิดสนามพบกับ กรกฤต เหล่าตระกูล จากสิงห์ เอชเอช วันที่ 30 พ.ย. เวลา 11.45 น. ขณะที่ เจ้าไบท์ ร.ต.ท.สัพพัญญู อวิหิงสานนท์ จากสโมสรแบดมินตันตำรวจ ดีกรีแชมป์ชายเดี่ยวปี 2554 รอบแรกมีโปรแกรมเปิดสนามพบกับ วานิช ศิริคันธานนท์ จากเอ-ทีม ในวันที่ 30 พ.ย. เวลา 10.00 น.,ขณะเดียวกัน หญิงเดี่ยวปีนี้ มือดังแชมป์เก่ามากันครบหน้า นำโดยแชมป์เก่าปี 2557 น้องพีช พรทิพย์ บูรณะประเสริฐสุข จากแบดมินตันบางโพ ปีนี้เป็นมือวางอันดับ 1 ของรายการ รอบแรกได้บาย รอบสองจะเข้าไปพบกับมือควอลิฟาย ในวันที่ 30 พ.ย. เวลา 12.20 น. ส่วนมือเก่งรุ่นน้องบางโพ น้องครีม บุศนันทน์ อึ๊งบำรุงพันธุ์ ดีกรีแชมป์หญิงเดี่ยว ปี 2556 และแชมป์เก่าปีที่แล้ว 2558 ก็พร้อมลงป้องกันแชมป์อีกสมัย โดยได้เป็นมือวางอันดับ 2 ของรายการ และรอบแรกได้บาย รอบสองจะไปรอพบผู้ชนะระหว่าง นันทน์กาญจน์ เอี่ยมสอาด จากเอ็มพีซี กับ ชาสินี โกรีภาพ จากที ไทยแลนด์ ในเวลา 12.55 น. วันเดียวกัน,ขณะที่ น้องแน็ต ณิชชาอร จินดาพล เจ้าของรองแชมป์หญิงเดี่ยว ปี 2554-2555 และ 2556 ก็ขอแก้มือล่าแชมป์ในปีนี้ให้ได้เช่นกัน โดยเป็นมือวางอันดับ 3 ของรายการ รอบแรกได้บาย รอบสองจะไปพบกับผู้ชนะระหว่าง กุลจิรา คงดี จากแบดมินตันศิริภูล กับมือควอลิฟาย ในวันที่ 30 พ.ย.เวลา 12.55 น. รวมถึง น้องหมิว พรปวีณ์ ช่อชูวงศ์ มือวางอันดับ 4 ของรายการเจ้าของรองแชมป์เก่าหญิงเดี่ยวปีที่แล้วก็พร้อม ลงแข่งขัน โดยรอบแรกได้บาย รอบสองจะไปพบกับผู้ชนะระหว่าง ธัญญธร ธรรมนพเก้า จากที ไทยแลนด์ กับมือควอลิฟาย ในวันที่ 30 พ.ย. เวลา 12.20 น.,นอกจากนี้ ในประเภทชายคู่ เจ้าสกาย กิตตินุพงษ์ เกตุเรน-เจ้าบาส เดชาพล พัววรานุเคราะห์ นักตบจากสิงห์ เอชเอช-ศรีราชาสปอร์ตคลับ หลังจากผงาดคว้าแชมป์สมัยแรกอย่างยิ่งใหญ่เมื่อปีที่แล้ว ครั้งนี้ก็ขอป้องกันแชมป์อีกสมัย โดยได้เป็นมือวางอันดับ 2 ของรายการ รอบแรกได้บาย รอบสองจะไปรอพบคู่ชนะระหว่างสุทธิชล พลกัลป์ กับ เฉลิมพล เจริญกิจอมร จากที ไทยแลนด์ กับคู่มือควอลิฟาย ในวันที่ 30 พ.ย. เวลา 14.05 น.,ด้านอีกคู่มือเก่ง เจ้าอาร์ต บดินทร์ อิสสระ จากที ไทยแลนด์ กับ เจ้าต้นน้ำ ส.ต.ต.นิพิฐพนธ์ พวงพั่วเพชร จากตำรวจ คู่มือวางอันดับ 1 ของรายการ รอบแรกได้บาย รอบสองจะไปรอพบคู่ชนะระหว่างทรงพล อนุกฤตยาวรรณ กับ พีรณัฐ บุญทัน จากที ไทยแลนด์ กับ ภาคิน คุณาอนุวิทย์ จากสิงห์เอชเอช กับ สุภัค จอมเกาะ จากราชพฤกษ์นครราชสีมา ในวันที่ 30 พ.ย. เวลา 13.30 น.,ส่วนประเภทหญิงคู่ แชมป์เก่าและรองแชมป์มากันครบ โดยรองแชมป์เก่า ปอป้อ ทรัพย์สิรี แต้รัตนชัย จากตรีเลิศ กับ เอิร์ธ พุธิตา สุภจิรกุล จากสิงห์เอชเอช ปีนี้เป็นมือวางอันดับ 1 ของรายการ รอบแรกเปิดสนามพบกับกรกมล สุขกลัด กับ สุชัญญา กาญจนสาขา จากแกรนนูลาร์ ในวันที่ 30 พ.ย. เวลา 14.40 น. เช่นเดียวกับแชมป์เก่า จงกลพรรณ กิติธรากุล จากทหารอากาศ กับ รวินดา ประจงใจ จากธนบุรี เป็นมือวางอันดับ 2 ของรายการ รอบแรก พบกับคู่มือควอลิฟาย ในเวลา 15.15 น. ของวันที่ 30 พ.ย.2559,รวมถึงประเภทคู่ผสม บดินทร์ อิสสระ กับ สาวิตรี อมิตรพ่าย สองมือตบทีมชาติเจ้าของแชมป์เก่า ไม่พลาดลงแข่งขันด้วย โดยเป็นมือวางอันดับ 1 ของรายการ รอบแรกจะพบกับพชรพล นิพรรัมย์ กับ ฤทัยชนก ไล้สวน จากบ้านทองหยอด ในวันที่ 30 พ.ย. เวลา 15.50 น.,สำหรับแฟนๆกีฬาที่ชื่นชอบกีฬาแบดมินตันไม่ควรพลาด ร่วมชมร่วมเชียร์ซุปเปอร์สตาร์นักตบของเมืองไทยกันได้ทุกวัน ระหว่างวันที่ 28 พ.ย.-3 ธ.ค.นี้ โดยวันที่ 28 พ.ย. และ 29 พ.ย. จะเริ่มแข่งขันในรอบควอลิฟายประเภทชายเดี่ยว, หญิงเดี่ยว, คู่ผสม, ชายคู่, หญิงคู่ ตามลำดับ เริ่มตั้งแต่เวลา 10.00 น. เป็นต้นไป ชมฟรีที่ศูนย์ฝึกแบดมินตัน และวิทยาศาสตร์การกีฬา สนง.ทรัพย์สินฯ ถ.นางลิ้นจี่ ซอย 3 กรุงเทพฯ ช่อง 3 SD ช่อง 28 จะทำการ ถ่ายทอดสดคู่ชิงชนะเลิศ วันเสาร์ที่ 3 ธ.ค. เวลา 13.00 น.
เอสซีจี ออล ไทยแลนด์ แชมเปียนชิพ 2016 หรือ แบดมินตันชิงชนะเลิศแห่งประเทศไทยประจำปี 2559 สุดคึกคัก พร้อมเปิดฉากชิงชัยในระหว่างวันที่ 28 พ.ย.-3 ธ.ค.2559
แบดมินตันชิงชนะเลิศแห่งประเทศไทยประจำปี 2559,เอสซีจี ออล ไทยแลนด์ แชมเปียนชิพ 2016,พรทิพย์ บูรณะประเสริฐสุข,บุศนันทน์ อึ๊งบำรุงพันธุ์,ทรงศักดิ์ แสนสมบูรณ์สุข